# Axis and Allies

### Wikipedia

Axis and Allies on toiseen maailmansotaan sijoittuva strategia lautapeli. Peli ilmestyi ensimmäisen kerran vuonna 1984 Milton Bradleyn Gamemaster-sarjan osana. Pelissä vastakkain ovat akselivallat (Japani ja Saksa) ja liittoutuneet (Iso-Britannia, Neuvostoliitto ja Yhdysvallat). Yksi pelaaja voi kontroloida yhtä tai useampaa samassa liittoutumassa olevaa maata, joten pelaajien määrä voi vaihdella kahden ja viiden välillä. Pelin tavoitteena on kukistaa vastakkainen liittouma valloittamalla sen pääkaupungit.

Axis and Alliesin pelilaudan alkutilanne perustuu pääpiirteissään vuoden 1942 kevään voimasuhteisiin liittoutumien välillä. Saksa on tunkeutunut syvälle Neuvostoliittoon ja on vallannut koko manner-Euroopan liittolaisineen, Japani hallitsee Kaakkois-Aasiaa ja Yhdysvallat vasta aloittelee sotaan liittymistään. Vaikkakin peliä on pyritty tasapainottamaan tietyin akselivaltoja suosivin säännöin, päättyy enemmistö peleistä alkuperäissäännöillä pelattaessa liittoutuneiden voittoon. Axis and Allies ei ole perinteinen strategiapeli, sillä esimerkiksi valtiontalouden mallintaminen on pelissä erittäin yksinkertaista. Samoin taisteluissa käytettävien erilaisten yksiköiden määrä on rajattu.

## [muokkaa] Perustiedot

Yksinkertaistettujen sääntöjensä ansiosta peli on helppo oppia. Kummankin liittoutuman tavoitteena on valloittaa ennalta määrätty määrä vastapuolen maa-alueita. Voitto voidaan saavuttaa valtaamalla kaksi vastapuolen liittouman pääkaupungeista, mutta akselivallat voivat saavuttaa myös niin sanotun taloudellisen voiton, valtaamalla tarpeeksi maa-alueita.

Peli on vuoroperusteinen ja jokainen kierros pelataan samassa järjestyksessä - Neuvostoliitto, Saksa, Iso-Britannia, Japani ja Yhdysvallat. Kukin pelin maa-alue on jyvitetty tuottamaan tietty määrä rahavaroja (IPC) pelaajan käyttöön. Pelaajan vuoro alkaa käyttämällä maan rahavarat sota- tai tehdaskompleksien tuotantoon tai aseiden kehittämistutkimukseen. Tehtyään hankintansa pelaaja suorittaa haluamansa hyökkäykset. Taisteluiden tulos ratkotaan kuusikulmaisen nopan avulla. Taistelun jokaisella kierroksella kukin taisteluun osallisi'tuva yksikkö saa yhden mahdollisuuden osua vastapuoleen. Yksikkö osuu, mikäli pelaaja heittää yksikön hyökkäys- tai puolustuspisteytystä vastaavan luvun tai sitä pienemmän (esim. jalkaväki puolustaa paremmin kuin hyökkää). Kukin pelaaja saa valita itse mikä hänen yksiköistään kaatuu. Taistelu jatkuu kunnes jompikumpi osapuolista on tuhottu tai hyökkääjä vetäytyy.

Kaikkien taistelujen tultua ratkaistuiksi, pelaaja tekee muut siirtonsa, eli siirtää taisteluihin osallistumattomia yksiköitään ja etsii laskeutumispaikat taisteluihin selviytyneille ilmayksiköilleen. Tämän jälkeen pelaaja asettaa vuoron alussa hankkimansa yksiköt alueille, joissa maalla on tehdaskompleksi. Vuoron lopuksi pelaaja kerää rahavarat hallussaan olevien alueiden arvon mukaan. Peliä jatketaan kunnes jompikumpi liittouma täyttää kierroksen päättyesä edellä mainitut ehdot voiton saavuttamiselle.

## [muokkaa] Yksiköt

Alkuperäisten sääntöjen mukaiset yksiköt, kustannuksineen ja hyökkäys-/ puolustus-/ ja liikearvoineen:

- jalkaväki 3 IPC, 1/2/1
- tankki 5 IPC, 3/2/2
- hävittäjä 12 IPC, 3/4/4
- pommikone 15 IPC, 4/1/6
- ilmatorjuntatykki 5 IPC, 0/0/1 (ampuu alueen yli lentäviä lentokoneita)
- taistelulaiva 24 IPC, 4/4/2
- lentotukialus 18 IPC, 1/3/2 (kannelle mahtuu kaksi hävittäjää)
- kuljetusalus 8 IPC, 0/1/2 (voi kuljettaa kaksi jalkaväen yksikköä tai yhden muun maayksikön)
- sukellusvene 8 IPC, 2/2/2
- tehdaskompleksi 15 IPC, 0/0/0 (uusien yksiköiden tuottamiseen sijoitusalueellaan)

## [muokkaa] Linkkejä

- Hasbron Axis & Allies sivusto
- TripleA, avoimen koodin Axis and Allies tietokoneversio
- Philip Hallin todennäköisyyslaskin
- AxisAndAllies.Org, Axis and Allies-foorumi
- Pelin kehittäjän, Larry Harrisin sivusto

Haettu osoitteesta http://fi.wikipedia.org../../../a/x/i/Axis_and_Allies_33f8.html

Luokka: Lautapelit

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Deutsch
- English
- Italiano
- Svenska